stanford-oval/wikipedia huggingface dataset:
Adelaiden–Darwinin rautatie
Historia

Alun perin rataosuus Port Augustasta Alice Springsiin rakennettiin kapearaiteisena, jolloin sen raideleveys oli 1 067 mm.
18. tammikuuta 1878: rautatien rakennustyö Port Augustasta käsin alkaa.
1879: rautatie valmis Port Augustasta Quorniin saakka.
1883: rautatie valmis Port Augustasta Marreehen saakka.
1883: North Australia Railwayn rakennus Darwinista etelään alkaa.
1888: rautatie valmis Darwinista Pine Creekiin saakka.
1981: rautatie valmis Port Augustasta Oodnadattaan saakka, nimeksi Central Australian Railway.
1910: ensimmäiset lupaukset rautatien loppuunrakentamisesta annetaan, päivämääriä ei kuitenkaan mainita.
1926: Central Australian Railway siirtyy Commonwealth Railwaysin omistukseen.
1926: rautatie valmis Darwinista Katherineen saakka.
1929: Darwinista käsin rakennettu rautatie valmistuu Birdumiin saakka ja rakennustyöt lopetetaan. Pohjoinen osuus saa nimekseen North Australia Railway.
6. elokuuta 1929: rautatie valmistuu Port Augustan ja Alice Springsin välille. Henkilöjuna The Ghan aloittaa liikennöinnin nykyisellä nimellään. Rautatien rakennustyöt lopetetaan sekä etelässä että pohjoisessa, mantereen poikki kulkeva linja ei valmistu.
Port Augustan ja Alice Springisin välinen rautatie rakennettiin mutkikkaaksi ja se aiheutti ongelmia junien myöhästelyjen vuoksi. Usein myöhästelyt johtuivat äkkitulvista, jotka tuhosivat ratapengertä ja rautatiesiltoja. Rautatie päätettiin rakentaa kokonaan uusiksi ja suoremmaksi, noin 150 kilometriä alkuperäistä lännemmäksi. Samalla raideleveys muutettiin normaaliraideleveydeksi (1 435 mm).
1957: rautatie Striling Northista (Port Augustan läheltä) Marreehen saakka rakennettiin uudelleen ja liitettiin alkuperäiseen, levennettyyn rautatiehen.
osa kapearaiteisesta linjauksesta jatkaa toimintaa niellä Pichi Richi Railway.
1976: North Australian Railwayn toiminta lakkautetaan.
lokakuu 1980: uusi rataosuus Tarcoolasta Trans Australian Railwayn varrelta Alice Springsiin avataan liikenteelle.
heinäkuu 2001: rakennustyö Alice Springsin ja Darwinin välillä aloitetaan.
17. syyskuuta 2003: Alice Springsin ja Darwinin välinen rautatieyhteys valmistuu.
17. tammikuuta 2004: ensimmäinen kaupallisen liikenteen tavarajuna saapuu Darwiniin.
4. helmikuuta 2004: ensimmäinen kaupallisen liikenteen henkilöjuna saapuu Darwiniin.
19. toukokuuta 2008: FreightLinkin johtokunta, osakkeenomistajat ja lainanantajat päättävät myydä Adelaiden–Darwinin rautatien omistuksen huonon tuoton vuoksi.
6. marraskuuta 2008: FreightLink hakeutuu vapaaehtoisesti selvitystilaan, sillä rautatien myynnistä ei päästy yksimielisyyteen lainanantajien kanssa.
Rakentaminen

Vuonna 2000 Pohjoisterritorion ja Etelä-Australian hallitusten omistama AustralAsia Rail Corporation voitti Asia Pacific Transport Consortiumin kilpailuttaman sopimuksen Alice Springsin ja Darwinin välisen rautatien rakentamisesta. Kilpailutusehtojen mukaan AustralAsia Rail Corporationin tehtävän oli rakentaa rautatie Alice Springsin ja Darwinin välille, liikennöidä sillä ja lopuksi siirtää rautatien omistus määräajan päätyttyä takaisin Asia Pacific Transport Consortiumille.
Australian hallitus rahoitti rautatien rakentamista 165 miljoonan Australian dollarin avustuksella. Lisäksi Pohjoisterritorion hallitus rahoitti rakentamista 165 miljoonalla ja Etelä-Australian hallitus 150 miljoonalla Australian dollarilla. Hallitukset rahoittivat myöhemmin suoraan Asia Pacific Transport Consortiumia kukin noin 26 miljoonalla, yhteensä 79 miljoonalla dollarilla.
Palvelut

Rataosalla liikennöivät Great Southern Railwayn The Ghan -henkilöjunavuoron lisäksi rataa käyttävät pääasiassa FreightLinkin tavarajunat. Kesäkuussa 2008 FreightLink päätti yhden viikoittaisen tavarajunavuoron lisäämisestä kasvaneen kysynnän vuoksi, kasvattaen junatarjonnan kuuteen pitkänmatkan tavarajunapariin viikossa.
Kirjallisuutta

Jack Rozycki: The Never Never Line. Australia's biggest project: the Adelaide-Darwin railway, s. 50–67.  Australian Geographic, tammi–maaliskuu 2003.  (englanniksi)
Aiheesta muualla

Kuvia tai muita tiedostoja aiheesta Adelaiden–Darwinin rautatie Wikimedia Commonsissa
AustralAsia Railway Corporation
History of the line (Arkistoitu – Internet Archive)
History of the Adelaide-Darwin Railway (Arkistoitu – Internet Archive)
Tarcoola to Alice Springs Railway Act 1974
NSU-sarjan dieselveturi näytteillä Marreessa.
Adelaiden–Darwinin rataa Darwinin lähellä.
Pentti Saaritsa

Pentti Saaritsa vuonna 2006.
Pentti Juhani Saaritsa (29. joulukuuta 1941 Helsinki – 9. huhtikuuta 2024 Helsinki) oli suomalainen runoilija ja suomentaja. Hän julkaisi useita runokokoelmia sekä käänsi runoutta ja proosaa lähinnä espanjasta ja ruotsista.
Elämä ja ura

Saaritsa vietti lapsuutensa ja nuoruutensa äitinsä ja isoveljensä kanssa Helsingin Kalliossa, ja hänen varhaislapsuuttaan leimasi jatkosota. Perheen isä kaatui Ässärykmentin korpraalina Itä-Karjalassa syksyllä 1941 ennen Pentin syntymää. Saaritsa kirjoitti ylioppilaaksi Helsingin II lyseosta vuonna 1961 ja opiskeli sen jälkeen kieliä ja kirjallisuutta Helsingin yliopistossa.
Saaritsa toimi kulttuuritoimittajana Ylioppilaslehdessä vuosina 1964–1965 ja Suomen Sosialidemokraatissa vuosina 1965–1967. Hän jättäytyi vapaaksi runoilijaksi ja suomentajaksi vuonna 1967.
Saaritsa on sanonut vaikuttuneensa 1960-luvulla etenkin chileläisen Pablo Nerudan runoudesta. Hän ehti tavata Nerudan henkilökohtaisesti tämän vieraillessa Helsingissä vuonna 1965. Saaritsa kertoo kohtaamisistaan Nerudan kanssa esseessään, joka on julkaistu suomennoskokoelmassa Maan ja meren aallot. Latinalaisamerikkalaisen kirjallisuuden tuntijana Saaritsa luennoi aiheesta Helsingin ja Turun yliopistoissa.
Saaritsa sanoitti useita 1970-luvun poliittisen laululiikkeen klassikoita, kuten ”Laulu Spartakuksesta” ja suomensi muun muassa kappaleen ”Rauha, ystävyys, solidaarisuus”. Hän sanoitti tai suomensi kaikkiaan liki 200 levytettyä laulua.
Saaritsan esikoisrunokokoelma Pakenevat merkit ilmestyi vuonna 1965. Vuonna 1998 ilmestyi Saaritsan itse valitsema kokoelma hänen siihenastisesta tuotannostaan nimellä Pohjakosketus: 30 vuotta runoa.
Arviossaan Parnassossa Jorge Luis Borgesin esseekokoelmaa Seitsemän iltaa Virpi Alanen kiittää Saaritsan kykyä välittää suomennoksessa Borgesin suhdetta kieleen: Puoli vuosisataa runoilijana työskennellyt Saaritsa "ymmärtää hyvin, miten oleellinen poeettinen maailmankatsomus oli Borgesille. Suomennoksesta välittyy Borgesin lämmin suhde kieleen."
Vuonna 2005 Saaritsalle myönnettiin valtion taiteilijaeläke.
Saaritsa oli naimisissa, ja hänellä on seitsemän lasta.lähde tarkemmin?
Saaritsan omat runokokoelmat

Pakenevat merkit.  Helsinki:  Kirjayhtymä, 1965.
Huomenna muistan paremmin.  Helsinki:  Kirjayhtymä, 1966.
Varmuus kerrallaan.  Helsinki:  Kirjayhtymä, 1967.
En osaa seisahtaa.  Helsinki:  Kirjayhtymä, 1969.
Jäsenkirjan lisälehdet.  Helsinki:  Kirjayhtymä, 1971.
Syksyn runot.  Helsinki:  Kirjayhtymä, 1973.  ISBN 951-26-0823-5
Tritonus.  Helsinki:  Kirjayhtymä, 1976.  ISBN 951-26-1238-0
Yhdeksäs aalto.  Helsinki:  Kirjayhtymä, 1977.  ISBN 951-26-1406-5
Nautinnon suola.  Helsinki:  Kirjayhtymä, 1978.  ISBN 951-26-1516-9
Mitä näenkään.  Helsinki:  Kirjayhtymä, 1979.  ISBN 951-26-1771-4
Ovi ja tie.  Helsinki:  Kirjayhtymä, 1981.  ISBN 951-26-2075-8
Takaisin lentoon.  Helsinki:  Kirjayhtymä, 1982.  ISBN 951-26-2333-1
Virtaava seinä.  Helsinki:  WSOY, 1984.  ISBN 951-26-2685-3
Taivaan ja maan ero.  Helsinki:  WSOY, 1985.  ISBN 951-0-13313-2
Maailmaa köyhempi.  Helsinki:  WSOY, 1988.  ISBN 951-0-14962-4
Bagatelleja, opus 16.  Helsinki:  WSOY, 1991.  ISBN 951-0-17447-5
Oltava on.  Helsinki:  WSOY, 1995.  ISBN 951-0-19075-6
Pohjakosketus: 30 vuotta runoa.  Helsinki:  WSOY, 1998.  ISBN 951-0-23007-3
Elävän mieli.  Helsinki:  WSOY, 1999.  ISBN 951-0-24150-4
Yön soiva osa.  Helsinki:  WSOY, 2001.  ISBN 951-0-26165-3
Valkoiseksi maalattu musta laatikko.  Helsinki:  WSOY, 2006.  ISBN 951-0-31590-7
Tatuointeja ja lävistyksiä.  Helsinki:  WSOY, 2009.  ISBN 978-951-0-34487-3
Julkiset salasanat.  Helsinki:  Siltala, 2014.  ISBN 978-952-234-208-9
Palkinnot

J. H. Erkon kirjoituskilpailu 1964
Valtion kääntäjäpalkinto 1969, 1975, 1987
Valtion kirjallisuuspalkinto 1972, 1978
WSOY:n kääntäjäpalkinto 1973, 1985
Mikael Agricola -palkinto 1976, 1987
Valtion 15-vuotinen taiteilija-apuraha 1982
Svenska kulturfondenin palkinto 1986
Gabriela Mistral -mitali 1996
Suomen Kulttuurirahaston tunnustuspalkinto 1999
Nuori Aleksis -palkinto 2000
Yleisradion Kääntäjä-karhu 2001
Pablo Neruda -mitali 2004 (Chilen valtio)
WSOY:n kirjallisuussäätiön tunnustuspalkinto 2007
Pro Finlandia -mitali 2013
Pohjoismainen kääntäjäpalkinto 2014
Lähde
Aiheesta muualla

Sitaatteja aiheesta Pentti Saaritsa Wikisitaateissa
Karvanen, Salla: Surumielisyyteen taipuva yhteiskuntakriitikko Saaritsan esittely Sähköiset säkeet -verkkoantologiassa
Saaritsan runoja Sähköiset säkeet -verkkoantologiassa
Saaritsa Siltalan verkkosivuilla
”Soivaa puhetta maailmasta” (Tuomo Karhu 14.11.2001)
Pentti Saaritsan sanoitustuotanto Suomen äänitearkistossa (1901–1999)
Kirjallisuuskritiikin verkkolehti Kiiltomadon arvostelu runokokoelmasta Valkoiseksi maalattu musta laatikko (2006) (Jari Olavi Hiltunen 11.1.2007)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat  Alankomaat  Puola 
Taiteenala:  MusicBrainz 
Henkilöt:  Yle  Uppslagsverket Finland 
Muut:  IdRef
Carl Enckell (kenraali)

Carl Enckell vuonna 1901.
Carl Enckell (22. lokakuuta 1839 Ulvila – 21. helmikuuta 1921 Helsinki) oli Venäjän keisarikunnan armeijassa palvellut suomalainen jalkaväenkenraali. Hän toimi Haminan kadettikoulun johtajana vuosina 1885–1903.
Elämä ja ura

Carl Enckellin vanhemmat olivat päätullijohtokunnan pääjohtaja, everstiluutnantti Carl Gustaf Enckell ja Adolfina Kristina Le Bell.
Enckell kävi Haminan kadettikoulun vuosina 1851–1858 ja valmistui luokkansa priimuksena. Valmistuttuaan upseeriksi hän palveli aluksi krenatöörirykmentissä Astrahanissa ja vuodesta 1862 Henkikaartin Moskovan rykmentissä, jonka mukana hän osallistui seuraavana vuonna Puolan kapinan kukistamiseen. Hän suoritti 1866–1868 Nikolain yleisesikunta-akatemian kurssin ja palveli sen jälkeen Henkikaartin yleisesikunnassa. Hänet ylennettiin 1869 kapteeniksi, 1871 everstiluutnantiksi ja 1874 everstiksi. Vuonna 1872 Enckell sai tehtäväkseen uudistaa Puolan kenraalikuvernementista laadittuja sotilaskarttoja, ja vuosina 1873–1875 hän toimi komiteassa, joka suunnitteli Henkikaartin miehistön koulutusta. Vuosina 1877–1878 hän toimi Henkikaartin 3. jalkaväkidivisioonan esikuntapäällikkönä ja osallistui sen mukana Turkin sotaan. Sodan jälkeen hänet määrättiin Venäjän pääesikunnan sotatieteellisen komitean sihteeriksi. Matkustettuaan vuosina 1879–1880 ulkomailla hän sai laatia komitealle tilastolliset esitykset eri Pohjoismaiden armeijoista.
Vuosina 1881–1885 Enckell toimi vastaperustetun Suomen asevelvollisen sotaväen asioiden esittelijänä Venäjän sotaministeri Pjotr Vannovskin alaisuudessa. Enckell ylennettiin vuonna 1884 kenraalimajuriksi ja nimitettiin seuraavana vuonna Haminan kadettikoulun johtajaksi. Hän oli koulun historian pitkäaikaisin johtaja. Konservatiivinen Enckell pyrki muuttamaan kadettikoulun luonteeltaan puhtaaksi sotilasoppilaitokseksi. Kadettien keskuudessa hän ei ollut suosittu mutta saavutti kuitenkin ajan kuluessa näiden jonkinlaisen kunnioituksen. Hänen aikanaan koululle rakennettiin uusi päärakennus, joka valmistui vuonna 1898. Saman vuonna Suomen kenraalikuvernööriksi tuli Nikolai Bobrikov, jonka aikana kadettikoulun toimintaa alettiin supistaa. Enckell turhautui ja pyysi lopulta eroa, mikä myönnettiin syyskuussa 1903. Hänet oli vuonna 1894 ylennetty kenraaliluutnantiksi, ja eronsa yhteydessä hän sai jalkaväenkenraalin arvon. Sen jälkeen hän asui aluksi Snappertunassa omistamassaan Kärrbyn kartanossa kunnes myi sen ja muutti Helsinkiin.
Enckell meni vuonna 1875 Pietarissa naimisiin venäläisen vaatetehtailijan tyttären Hélène Natalia Bronikowskyn kanssa. Heidän poikiaan olivat diplomaatti Carl Enckell, kenraaliluutnantti Oscar Enckell, insinööri ja liikemies Albert Enckell sekä toimittaja ja ruotsintaja Arvid Enckell.
Enckell kirjoitti eläkepäivinään kaksiosaisen teoksen kadettikoulun historiasta ja omasta johtaja-ajastaan, mutta käsikirjoitus jäi hänen elinaikanaan julkaisematta. Svenska Litteratursällskapet julkaisi sen J. E. O. Screenin toimittamana vuonna 1990 nimellä Finska kadettkåren 1887–1903. Enckell myös käänsi ruotsiksi venäläistä klassikkokirjallisuutta, kuten Aleksandr Puškinin ja Mihail Lermontovin tuotantoa.
Matti Sadeniemi

Matti Sadeniemi vuonna 1959
Matti Juho Sadeniemi (vuoteen 1928 Sadenius; 12. huhtikuuta 1910 Tampere – 29. heinäkuuta 1989 Tyrväntö) oli suomen kielen dosentti. Sadeniemi tunnetaan ehkä parhaiten Nykysuomen sanakirjan päätoimittajana ja Nykysuomen laitoksen johtajana.
Muuta

Jalkaväenkenraali A.-E. Martola oli Sadeniemen serkku; molemmat kuuluivat äitinsä puolelta Simeliusten sukuun.
Tuotanto > Oma tuotanto

Adjektiivipredikatiivin totaalisuudesta ja partiaalisuudesta (painamaton opinnäyte, Helsingin yliopisto 1930)
Die Metrik des Kalevala-Verses (Suomalainen tiedeakatemia 1951)
Kappale lauseopin historiaa (1959)
Kielenkäytön kysymyksiä (SKS 1960)
Metriikkamme perusteet ja sovellutusta moderneihin ja antiikin mittoihin (SKS 1949)
Tampereen Puuvillateollisuus Osakeyhtiö 1897–1934 (Tampereen Puuvillateollisuus 1937)
Über den Gefühlsgehalt von fi. ö (Suomalais-ugrilainen seura 1962)
Tuotanto > Suomennokset

Bergman, Hjalmar: Johtaja, Rouva Ingeborg (yhdessä Salme Sadeniemen kanssa, Otava 1939)
Ellis, Edward S.: Punanahkojen jäljillä (Otava 1961)
Jessen, Franz von: Katja (Otava 1943)
Tuotanto > Muita teoksia, joissa mukana

Fromm, Hans: Finnisches Elementarbuch 1: Grammatik (Carl Winter Universitätsverlag 1956)
Fromm, Hans: Finnisches Elementarbuch 2: Übungsbuch (Carl Winter Universitätsverlag 1956)
Hietaniemi, Tapani: Feodalismi: uuden ajan käsite, keskiajan ilmiö, maailmanhistorian kategoria (Vastapaino 1997)
Kielivartio (SKS 1961)
Mannerheim, Carl Gustaf Emil: Muistelmat 1-2 (Otava 1951–1952), avustajana
Nykysuomen sanakirja 1–6 (WSOY 1951–1961)
Sandklef, Albert: Singing Flails: a study in threshing-floor constructions, flail-threshing traditions and the magic guarding of the house (Suomen tiedeakatemia 1949–1951)
Setälä, Eemil Nestor: Suomen kielen lauseoppi (13. painos, Otava 1952)
Ydinfysiikan ja ydintekniikan sanastoa (Suomen fyysikkoseura 1958)
Aiheesta muualla

Kuvia tai muita tiedostoja aiheesta Matti Sadeniemi Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Suomi (KANTO)  Yhdysvallat  Alankomaat  Puola 
Henkilöt:  Uppslagsverket Finland 
Muut:  IdRef 
Suomen Akatemian kielitoimiston työntekijät Paula Vuorela ja Matti Sadeniemi vuonna 1955.
Acid Mothers Temple

| Acid Mothers Temple |
| --- | --- |
 Kawabata Makoto Lontoossa 2005
Tiedot
Toiminnassa:  1995––
Tyylilaji:  Psykedeelinen rock, space rock, drone rock, noise rock, ambient
Kotipaikka:   Japani
Jäsenet:  Tabata Mitsuru   Kawabata Makoto   Tsuyama Atsushi   Higashi Hiroshi   Shimura Koji  
Levy-yhtiö:  P.S.F. Records   Important Records  
Aiheesta muualla
Kotisivut
Infobox OKNimi-testi OK: 
Acid Mothers Temple (& the Melting Paraiso U.F.O.) on japanilainen psykedeelinen rockyhtye, joka perustettiin vuonna 1995. Yhtyeen keulahahmo on kitaristi Kawabata Makoto ja muut jäsenet ovat vaihtuneet tiuhaan tahtiin.
Jäsenet > Nykyiset

Tabata Mitsuru – kitara, syntetisaattori, laulu (2012–)
Kawabata Makoto – kitara, laulu (1995–)
Tsuyama Atsushi – bassokitara, laulu (1998–)
Higashi Hiroshi – syntetisaattori, kitara, laulu (1998–)
Shimura Koji – rummut (2006–)
Jäsenet > Entiset

Cotton Casino – syntetisaattori, laulu (1995–2004, 2012)
Koizumi Hajime – rummut (1995–2001, 2002, 2003–2005)
Suhara Keizo – basso (1995–1998)
Yasuda Hisashi – basso (1998)
Ichiraku Yoshimitsu – rummut (2001–2002, 2009)
Audrey Gineset – laulu, basso, piano (2001)
Magic-Aum Gigi – harppu (2002)
Uki Eiji – rummut (2002, 2005–2006)
Okano Futoshi – rummut (2002–2003)
Ono Ryoko – saksofoni ja huilu (2005–2006, 2007)
Nao – laulu (2005–2006)
Kitagawa Hao – theremim, laulu (2006–2007)
Diskografia > Kasetit

Acid Mother's Temple & The Melting Paraiso U.F.O. (1996)
Acid Mothers Temple & The Melting Paraiso U.F.O. 1 (1997)
Acid Mothers Temple & The Melting Paraiso U.F.O. 2 (1997)
Live + Studio (1999)
In WFMU 2000 (2000)
Diskografia > Studioalbumit

| Vuosi | Päivä | Nimi | Levy-yhtiö |
| --- | --- | --- | --- |
| 1997 | - | Acid Mothers Temple & the Melting Paraiso U.F.O. | P.S.F. Records |
| 1999 | - | Pataphysical Freak Out MU!! | P.S.F. Records |
| 1999 | lokakuu | Wild Gals A Go-Go | AMT |
| 2000 | lokakuu  | Troubadours from Another Heavenly World | P.S.F. Records |
| 2000 | lokakuu  | La Nòvia | Eclipse Records (Arkistoitu – Internet Archive) |
| 2001 | helmikuu  | Absolutely Freak Out (Zap Your Mind!!) | Static Caravan-Resonant |
| 2001 | 13. kesäkuuta | New Geocentric World of Acid Mothers Temple | Squealer |
| 2001 | lokakuu | In C | Eclipse Records |
| 2002 | - | 41st Century Splendid Man | tUMULt |
| 2002 | 6. lokakuuta | Electric Heavyland | Alien8 Recordings |
| 2002 | - | Univers Zen ou de zéro à zéro | Fractal Records |
| 2002 | - | St. Captain Freak Out & the Magic Bamboo Request | Ektro |
| 2003 | - | Magical Power from Mars | Important Records |
| 2004 | huhtikuu  | Hypnotic Liquid Machine from the Golden Utopia | AMT |
| 2004 | 26. huhtikuuta | Mantra of Love | Alien8 Recordings |
| 2004 | 20. syyskuuta | The Penultimate Galactic Bordello Also the World You Made | Dirter Promotions |
| 2004 | 5. lokakuuta | Does the Cosmic Shepherd Dream of Electric Tapirs? | Space Age |
| 2004 | 8. marraskuuta | Minstrel in the Galaxy | Riot Season |
| 2004 | - | Close Encounters of the Mutants | Multikulti (Arkistoitu – Internet Archive) |
| 2006 | 13. kesäkuuta | Have You Seen the Other Side of the Sky? | Ace Fu |
| 2006 | 27. marraskuuta | Myth of the Love Electrique | Riot Season |
| 2007 | 29. toukokuuta | Crystal Rainbow Pyramid Under the Stars | Important Records |
| 2007 | 19. kesäkuuta | Nam Myo Ho Ren Ge Kyo | Ace Fu |
| 2007 | 19. marraskuuta | Acid Motherly Love | Riot Season |
| 2007 | joulukuu | 41st Century Splendid Man Returns | Essence Music |
| 2008 | 13. huhtikuuta | Recurring Dream and Apocalypse of Darkness | Important Records |
| 2008 | 11. marraskuuta | Glorify Astrological Martyrdom | Important Records |
| 2008 | 9. joulukuuta | Cometary Orbital Drive | Bam Balam |
| 2009 | 28. huhtikuuta | Interstellar Guru and Zero | Homeopathic Records |
| 2009 | 5. toukokuuta | Lord of the Underground: Vishnu and the Magic Elixir | Alien8 Recordings |
| 2009 | 2. kesäkuuta | Are We Experimental? | Prophase Music |
| 2009 | 23. kesäkuuta | Dark Side of the Black Moon: What Planet Are We On? | Important Records |
| 2010 | 27. huhtikuuta | In 0 to ∞ | Important Records |
| 2011 | 5. huhtikuuta | Pink Lady Lemonade ~ You're From Inner Space | Alien8 Recordings |
| 2011 | 31. lokakuuta | The Ripper At The Heaven's Gates Of Dark | Riot Season |
| 2012 |  | Son of a Bitches Brew | Important Records |
| 2012 | 12. marraskuuta | IAO Chant From The Melting Paraiso Underground Freak Out | Riot Season |
| 2013 | 15. maaliskuuta | Cometary Orbital Drive to 2199 | Nod and Smile Records |
| 2013 | toukokuu | In Search of Lost Divine Ark | Important Records |
Diskografia > EP:t

| Vuosi | Päivä | Nimi | Levy-yhtiö |
| --- | --- | --- | --- |
| 2001 | toukokuu  | Monster of the Universe (2x7") | Static Caravan-Resonant |
| 2001 | syyskuu  | Grateful Head / Whopping Wild Freaks (7") | Wabana (Arkistoitu – Internet Archive) |
| 2001 | - | "We Are Here" UK tour October 2001 (Split 7" w/ Nishinihon) | Caravan-Resonant |
| 2002 | - | Electric Love Machine (7") | Fractal Records |
| 2002 | - | The Tombstone Phantom Drifter (Split 7" w/ Circle) | Verdura Records |
| 2003 | 7. lokakuuta  | KINSKI, ACID MOTHERS TEMPLE (Split EP w/ Kinski) | Sub Pop |
| 2003 | - | A Thousand Shades of Grey (Split EP w/ Escapade) | FÜNFUNDVIERZIG |
| 2004 | - | Hello Good Child (7") | Ochre (Arkistoitu – Internet Archive) |
Diskografia > Livealbumit

| Vuosi | Päivä | Nimi | Levy-yhtiö |
| --- | --- | --- | --- |
| 2000 | - | Live in Occident | Detector |
| 2002 | - | Born to Be Wild in the USA 2000 | Wabana (Arkistoitu – Internet Archive) |
| 2002 | lokakuu  | Live in Japan | AMT |
| 2003 | marraskuu  | Last Concert in Tokyo | AMT |
| 2003 | - | The Day Before the Sky Fell in America Sept 10, 2001 | Galactic Zoo Disc (Arkistoitu – Internet Archive) |
| 2004 | - | In G (with ultrasound) | Time-Lag (Arkistoitu – Internet Archive) |
| 2004 | - | The Night Before the Sky Fell in America Sept 10, 2001 | Mandarinas (Arkistoitu – Internet Archive) |
| 2005 | 21. lokakuuta | Goodbye John Peel: Live in London 2004 | Dirter Promotions |
| 2006 | - | Power House of Holy | AMT |
| 2008 | - | Acid Mothership Live | AMT |
| 2011 | - | Live as Troubadour | Important Records |
Käännös suomeksi
Adoration of the Blade

| Adoration of the Blade Lecherous Nocturne |
| --- | --- | --- |

Studioalbumin tiedot
 Äänitetty : Sound Lab Recording Studio, Columbia, Etelä-Carolina
 Julkaistu: 2006
 Tuottaja(t): Bob Moore, Dallas Toler-Wade, Lecherous Nocturne
 Tyylilaji: tekninen death metal brutaali death metal
 Kesto: 23.39
 Levy-yhtiö: Deepsend
Lecherous Nocturnen muut julkaisut
|   | Adoration of the Blade 2006 | The Age of Miracles Has Passed 2008 |
Adoration of the Blade on yhdysvaltalaisen death metal -yhtyeen Lecherous Nocturnen esikoisalbumi. Se julkaistiin vuonna 2006 levymerkillä Deepsend Records.
Kappaleet

Kampagne – 3.01
Release in Flame – 2.19
The Divine Wind – 4.15
Adoration of the Blade – 1.55
Singe Este Viata – 2.49
Ritual Cacophony – 3.37
Phalluscidal – 2.47
Whorrified – 2.56
Kokoonpano

Jason Hohenstein – laulu
Chris Lollis – kitara
Kreishloff – kitara, design, layout
Mike Poggione – basso
Dallas Toler-Wade – rummut (sessio), tuottaja
Kokoonpano > Tuotanto

Tapeworm – grafiikka
Bob Moore – tuottaja, äänittäjä
Arvostelut

Deaf Sparrow:
The Metal Observer: 8/10
Aiheesta muualla

Albumi Adoration of the Blade Encyclopaedia Metallum -sivustolla (englanniksi)
Adoration of the Blade Discogsissa. (englanniksi)
Kuoppa (elokuva)

| Kuoppa> The Hole in the Ground |
| --- | --- |

Ohjaaja:  Lee Cronin
Käsikirjoittaja:   Stephen Shields  Stephen Shields 
Tuottaja:   John Keville  Conor Barry 
Säveltäjä:  Stephen McKeon
Kuvaaja:  Tom Comerford
Leikkaaja:  Colin Campbell
Valmistustiedot
Valmistusmaa:  Irlanti Belgia Suomi Yhdistynyt kuningaskunta
Tuotantoyhtiö:   Savage Productions  Bankside Films 
Levittäjä:  Universal Sony Pictures Home Entertainment Nordic & Baltics AB
Ensi-ilta:  2018
Kesto:  90 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Kuoppa (The Hole in the Ground) on vuonna 2018 valmistunut kauhuelokuva, jonka on ohjannut Lee Cronin. Se on Croninin ensimmäinen pitkä elokuva.
Elokuva on irlantilais-belgialais-suomalainen yhteistuotanto. Se tehtiin kahden miljoonan euron budjetilla, jota Suomen elokuvasäätiö tuki 100 000 eurolla. Osa elokuvan teknisestä työryhmästä tuli Suomesta. Parissa kohtauksessa näyttelee Kati Outinen.
Elokuvan ikäraja on 16 vuotta.
Näyttelijät

| 0 | 1 | 2 |
| --- | --- | --- |
|  Seána Kerslake  | … |  Sarah O’Neill   |
|  James Quinn Markey  | … |  Chris O’Neill   |
|  James Cosmo  | … |  Des Brady   |
|  Kati Outinen  | … |  Noreen Brady   |